burgasdotpro/wikipedia huggingface dataset:
Luna 16

Luna 16 bola sovietska automatická kozmická sonda, ktorá ako prvá odobrala vzorky z povrchu Mesiaca a vrátila sa s nimi úspešne na Zem.
Sonda typu "E-8-5" vyvinutá v konštrukčnej kancelárii OKB Lavočkina sa skladala z dvoch hlavných častí - pristávacieho a štartovacieho modulu. Pristávacia časť sa skladala z motorového bloku, palivových nádrží, prístrojového úseku, amortizátorov pre mäkké pristátie a antén rádiového komplexu. Štartovací (návratový) stupeň využíva pristávací stupeň ako základňu pri štarte z Mesiaca. Tiež sa skladá z motorového bloku s pohonnými nádržami a prístrojového úseku. Na jeho vrchole je umiestnené 35 kilogramové guľové puzdro na vzorky pokryté ochranným ablatívnym štítom. Najdôležitejším prístrojom sondy je vŕtačka zložená z troch samostatných časti - z vlastného vrtáku s motorom, z ramena umožňujúceho premiestňovanie vrtáku, (od návratového puzdra na povrch Mesiaca a späť) a z ovládacích mechanizmov.
Sonda odštartovala z kozmodrómu Bajkonur pomocou nosnej rakety Proton-K 12. septembra 1970. 16. septembra zakotvila na selenocentrickej obežnej dráhe a korekciami postupne znižovala svoju dráhu. 20. septembra o 05:18 UT sonda úspešne pristála na povrchu Mesiaca v oblasti Mora hojnosti ("Mare Foecunditatis"), hneď po pristátí bola vrtákom odobraná vzorka mesačnej horniny o hmotnosti 108 gramov a následne premiestnená do návratového puzdra. Návratová časť sondy odštartovala z mesačného povrchu 21. septembra o 07:43 UT a zamierila k Zemi. 24. septembra sa pred vstupom do atmosféry oddelilo návratové puzdro od zvyšku sondy a o 05:26 UT pristálo asi 80 kilometrov juhozápadne od mesta Džezkazgan v Kazachstane. Išlo o prvý úspešný návrat vzoriek z iného kozmického telesa pomocou bezpilotnej sondy v histórii.
Del Rio

Del Rio je americké mesto vo Val Verde County v južnom Texase. Je to hraničné mesto a prostredníctvom priehrady Lake Amistad Dam International Crossing a mosta Del Río-Ciudad Acuña International Bridge je prepojené s mexickým mestom Acuña. Del Rio je tiež základňou Laughlin Air Force Base, najvyužívanejšou tréningovou základňou United States Air Force. Mesto má letisko "Del Rio International Airport" s najčastejším spojením do Houstonu.
Jessica Alba je v súčasnosti asi najznámejšou osobnosťou v meste, žijúcou tu počas pôsobenia svojho otca v Laughlin Air Force Base.
Externé odkazy.
Oficiálna stránka
Eagle Pass

Eagle Pass je americké mesto v Maverick County v južnom Texase. Eagle Pass hraničí s mestom Piedras Negras v Mexiku, ktoré leží juhozápadne a na druhej strane rieky Rio Grande. Metropolitné územie Eagle Pass-Piedras Negras Metropolitan Area (EG-PN) je jedno zo šiestich binárodných metropolitných oblastí medzi Spojenými štátmi a Mexikom. S Mexikom je mesto prepojené dvoma mostami, železničným a cestným.
Externé odkazy.
Oficiálna stránka
Luna 24

Luna 24 bola sovietska automatická kozmická sonda, ktorá v roku 1976 odobrala vzorky z povrchu Mesiaca a vrátila sa s nimi úspešne na Zem. Dlho išlo o poslednú misiu programu Luna, ale 47 rokov po jej štarte odštartovala ešte sonda označená ako Luna 25.
Sonda typu "E-8-5M" vyvinutá v konštrukčnej kancelárii OKB Lavočkina sa skladala z dvoch hlavných častí - pristávacieho a štartovacieho modulu. Pristávacia časť sa skladala z motorového bloku, palivových nádrží, prístrojového úseku, amortizátorov pre mäkké pristátie a antén rádiového komplexu. Štartovací (návratový) stupeň využíva pristávací stupeň ako základňu pri štarte z Mesiaca. Tiež sa skladá z motorového bloku s pohonnými nádržami a prístrojového úseku. Na jeho vrchole je umiestnené 35 kilogramové guľové puzdro na vzorky pokryté ochranným ablatívnym štítom. Najdôležitejším prístrojom sondy je vŕtačka zložená z troch samostatných časti - z vlastného vrtáku s motorom, z ramena umožňujúceho premiestňovanie vrtáku (od návratového puzdra na povrch Mesiaca a späť) a z ovládacích mechanizmov. 
Sonda odštartovala z kozmodrómu Bajkonur pomocou nosnej rakety Proton-K 9. augusta 1976. 13. augusta zakotvila na selenocentrickej obežnej dráhe a korekciami postupne znižovala svoju dráhu. 18. augusta o 06:36 UT sonda úspešne pristála na povrchu Mesiaca v oblasti Mora kríz ("Mare Crisium"), len niekoľko stoviek metrov od podobnej, no neúspešnej sondy Luna 23. Hneď po pristátí bolo spustené odoberanie mesačnej vzorky, pričom vrták sa zavŕtal do hĺbky až 260 cm a odobral vzorku mesačnej horniny s hmotnosťou 170 gramov, následne ju premiestnil do návratového puzdra. Návratová časť sondy odštartovala z mesačného povrchu 19. augusta o 05:25 UT a zamierila k Zemi. 22. augusta sa pred vstupom do atmosféry oddelilo návratové puzdro od zvyšku sondy a o 17:55 UT pristálo v bažinatej oblasti asi 200 kilometrov juhovýchodne od mesta Surgut v Západnej Sibíri. Išlo o tretí úspešný návrat vzoriek z Mesiaca pomocou bezpilotnej sondy (po misiách Luna 16 a Luna 20).
Táto misia programu Luna dopravila na Zem z vesmíru najväčšie množstvo vzoriek získané sovietskou sondou a nasledujúcich viac ako 37 rokov (do pristátia čínskej sondy Čchang-e 3 v roku 2013) bola poslednou sondou, ktorá uskutočnila na Mesiaci mäkké pristátie. Do návratu sondy Čchang-e 5 v roku 2020 bola tiež držiteľkou rekordu v najväčšej prinesenej vzorke hornín z povrchu Mesiaca.
Ghetto Gospel

„Ghetto Gospel“ je skladba amerického rappera Tupaca Shakura, ktorá bola originálne vydaná ako druhý singel z jeho posmrtného albumu "Loyal to the Game" z roku 2004. Skladba obsahuje prvky piesne „Indian Sunset“ od Eltona Johna z roku 1971.
Skladba bola napísaná Tupacom Shakurom ako výkrik pre "ukončenie pouličnej vojny" a hovorí o rasových rozdieloch. „Ghetto Gospel“ bola jedinou skladbou so sprievodným videoklipom.
Gainesville

Gainesville je americké mesto v Cooke County v severnom Texase. Založené v roku 1850, len zhruba 11 km vzdialené od hraníc s Oklahomou sa v 19. storočí rozvinulo ako miesto zastávok kovbojov, ženúcich stáda na sever do Kansasu. V posledných rokoch mesto opäť zažíva časy niekdajšej prosperity. Gainesville je často spájaný s mestom Thackerville v Oklahome. Thackerville je domovom kasína WinStar Casino. Kasíno je najväčším komplexom v Thackerville, no jeho zamestnanci a návštevníci zvyčajne bývajú v Gainesville.
Gainesville je miestom outlet mall (The Gainesville Factory Shops), ktorý priťahuje návštevníkov zo severného Texasu a južnej Oklahomy. V meste sa nachádza zoologická záhrada. Amtrak obnovil v roku 1999 s mestom železničné spojenie. Z inštitúcií vyššieho vzdelávania je tu "North Central Texas College".
Externé odkazy.
Oficiálna stránka mesta Gainsville
Fort Stockton

Fort Stockton je americké mesto v Pecos County v západnom Texase. Je sídlom Pecos County. 
V roku 1926 boli v neďalekom Yates objavené ropné polia a mesto zažívalo obdobie rozkvetu. V meste sa nachádza Midland College Williams Regional Technical Training Center. Južne od mesta sa na ploche 1 300 km² nachádza ranč La Escalera. Letisko "Midland International Airport" je vzdialené 160 km od Fort Stocktonu.
Kanye West

Ye (narodený ako Kanye Omari West, * 8. jún 1977, Atlanta, Georgia, USA) je americký reper, spevák a hudobný producent. Svoju prvú slávu si získal ako producent pre Roc-A-Fella Records, kde dosiahol úspech za prácu na albume "The Blueprint" od repera Jay-Z, rovnako ako aj hity pre interpretov ako Alicia Keys, Ludacris či Janet Jackson. Jeho štýl produkcie používa umelo posadené vokálne prvky soulových piesní spolu s vlastnými bicími a ďalšími nástrojmi. Avšak jeho nasledujúca produkcia zahŕňa vplyvy žánrov ako R&amp;B 70-tych rokov, barokový pop, trip-hop, arena rock, folk, alternatívny rock, electronica, synthpop a klasická hudba.
West vydal svoj debutový album "The College Dropout" v roku 2004, druhý album "Late Registration" v roku 2005, tretí album "Graduation" v roku 2007, štvrtý album "808s &amp; Heartbreak" v roku 2008 a piaty album "My Beautiful Dark Twisted Fantasy" v roku 2010. West tiež vydal album "Watch the Throne", na ktorom spolupracoval Jay-Z a ktorý bol vydaný dňa 8. augusta 2011. Do roku 2023 získal West 24 cien Grammy.
Huntsville (Texas)

Huntsville je americké mesto vo Walker County vo východnom Texase. Nachádza sa pri diaľnici Interstate 45 medzi Houstonom a Dallasom. Mesto je sídlom Sam Houston State University, pomenovanej po Samovi Houstonovi, prvom prezidentovi Texaskej republiky. Tejto osobnosti je tu venované samostatné múzeum. Mesto je sídlom Texas Department of Criminal Justice (Texaské oddelenie trestného práva) a niekoľkých väzníc. V blízkosti sa nachádza letisko "Bruce Brothers Huntsville Regional Airport".
Externé odkazy.
Oficiálna stránka mesta Huntsville
Moskenesøy

Moskenesøy je ostrov súostrovia Lofoty v Nórsku. Administratívne spadá pod územnosprávnu jednotku Nordland a je rozdelený medzi dve obce: Moskenes a Flakstad. 
Najvyššie položeným miestom ostrova je vrch Hermannsdalstinden (). S rozlohou 186 km² je tretím najväčším ostrovom súostrovia Lofoty po ostrovoch Austvågøy a Vestvågøy.
Junction (Texas)

Junction je americké mesto v Kimble County v centrálnom Texase. Bolo založené v roku 1876. Na celoštátny diaľničný systém je napojené diaľnicou Interstate 10.
Menšie letisko "Kimble County Airport" má 1 500 m dlhú pristávaciu dráhu.
V meste má pobočku Texas Tech University so sídlom v Lubbocku.
Externé odkazy.
Oficiálna stránka
Kingsville (Texas)

Kingsville je americké mesto v Kleberg County v južnom Texase. Podľa sčítania ľudu z roku 2010 malo 26 213 obyvateľov. Je to dôležité mesto aglomerácie Kingsville Micropolitan Statistical Area, ktorá je súčasťou Corpus Christi-Kingsville Combined Statistical Area. V meste sa nachádza menšie letisko "Kleberg County Airport". Kingsville bolo založené v roku 1904 a pomenované po kapitánovi Richardovi Kingovi, vlastníkovi ranča King Ranch.
Externé odkazy.
Oficiálna stránka mesta Kingsville
Laredo (Texas)

Laredo je americké mesto vo Webb County v južnom Texase. Je sídlom Webb County. Leží na severnom brehu rieky Rio Grande, na protiľahlom brehu je mexické mesto Nuevo Laredo. Neďaleko sa nachádza diaľnica I35 a výrobné závody v Novom Mexiku.
Mesto je súčasťou metropolitného regiónu Laredo-Nuevo Laredo Metropolitan Area s počtom obyvateľstva 636 516. Hospodárstvo mesta je založené na medzinárodnom obchode s Mexikom a pobočky tu má väčšina hlavných dopravných spoločností. 
Založené v roku 1755, Laredo vyrástlo na najväčší riečny prístav pozdĺž americko-mexickej hranice. Mesto má štyri medzinárodné cestné mosty a jeden železničný. V hraniciach mesta sa nachádza letisko Laredo International Airport. 
Laredo je sídlom Texas A&amp;M International University a Laredo Community College. Najväčší festival, Washington's Birthday Celebration, sa koná počas celého mesiaca február. 
Externé odkazy.
Oficiálna stránka mesta Laredo
Bitka pri Tassafaronge

Bitka pri Tassafaronge bola jednou z námorných bitiek druhej svetovej vojny v Pacifiku medzi japonským a spojeneckým námorníctvom. Niekedy je nazývaná ako "Štvrtá bitka pri ostrove Savo". Odohrala sa v noci 30. novembra 1942. 
Japonská situácia v zásobovaní na Guadalcanale bola čím ďalej tým horšia. Preto sa admirál Jamamoto rozhodol vyslať ku Guadalcanalu ďalší Tokijský expres. Na ostrove Shortland sa zhromaždila skupina 8 torpédoborcov pod velením kontradmirála Raizóa Tanaku. 2 torpédoborce "Naganami" (vlajkový) a "Takanami" mali plnú výzbroj a 6 torpédoborcov "Suzukaze", "Kawakaze", Kageró, Kurošio, Ojašio a Makinami bolo naplnených zásobami a zásoba munície bola redukovaná. Každý niesol len torpéda nabité v torpédometoch a náhradné torpéda pre znovunabitie boli vyložené. Táto skupina vyplávala ku Guadalcanalu 29. novembra. 
Američania sa o japonskom prísune zásob dozvedeli včas vďaka rozlúšteniu japonského námorného kódu. Proti Tanakovej skupine vyplával operačný zväz "TF 67" pod velením kontradmirála Wrighta. Skladal sa z ťažkých krížníkov "Minneapolis", "New Orleans", "Pensacola" a "Northampton", ľahkého krížniku "Honolulu" a torpédoborcov "Fletcher", "Drayton", "Maury" a "Perkins".
Japonci priplávali ku Gudalacanalu 30. novembra v noci. Keď zistili, že pri ostrove nie sú sami, začali zhadzovať do mora barely so zásobami, tak aby ich prúd a príliv vyplavil na pláže. V tej dobe narazili na Wrightov zväz. V bitke, ktorá trvala takmer pol hodiny, stratili Japonci torpédoborec "Takanami". Ostatné torpédoborce neboli ani len zasiahnuté. Američania mali ďaleko ťažšie straty. "Northampton" sa potopil, "Minneapolis" a "New Orleans" boli ťažko poškodené a museli odplávať do USA, kde boli opravované viac než rok. Poškodená "Pensacola" odplávala do Pearl Harboru, kde bola opravovaná do októbra 1943. 
Toto víťazstvo ukázalo, že Japonci majú stále v nočných bitkách a využívaní torpédoborcov prevahu.
Xanthippos

Xanthippos ("Xanthippos") môže byť:
Majstrovstvá sveta v pozemnom hokeji

Majstrovstvá sveta v pozemnom hokeji je najvyššie medzinárodné podujatie národných družstiev v pozemnom hokeji, ktoré riadi Medzinárodná federácia pozemného hokeja (FIH). Jeho história siaha do roku 1971, kedy sa v Španielsku konali prvé majstrovstvá sveta mužov; ženy mali debut o tri roky neskôr vo Francúzsku. Od roku 1978 (u žien od 1986) prebiehajú so 4-ročnou periodicitou. Najviac prvenstiev zaznamenali v mužskej kategórii a v ženskej kategórii .
Bromid fosforitý

Bromid fosforitý (PBr3) je anorganická zlúčenina brómu s fosforom. Ide o jeden z bromidov fosforu. V bežných podmienkach ide o bezfarebnú kvapalinu, ktorá na vzduchu dymí (pretože podlieha hydrolýze vzdušnou vlhkosťou) a intenzívne zapácha. Široko sa používa v laboratóriu pre konverziu alkoholov na alkylbromidy.
Príprava.
Bromid fosforitý sa pripravuje pôsobením brómu na červený fosfor. Fosfor musí byť v nadbytku, aby sa zabránilo tvorbe bromidu fosforečného (PBr5):
Reakcia.
Bromid fosforitý, podobne ako chlorid a fluorid fosforitý, má vlastnosti ako Lewisova kyselina aj hydroxid. Napríklad s Lewisovou kyselinou, ako je bromid boritý, tvorí stabilné addukty, napríklad &lt;chem&gt;Br3B-PBr3&lt;/chem&gt;. Súčasne ale môže v mnohých reakciách reagovať ako elektrofil či Lewisova kyselina, napríklad s amínmi.
Najdôležitejšími reakciami bromidu fosforitého sú tie s alkoholmi, kde sa hydroxylová skupina nahrádza atómom brómu a vzniká alkylbromid. Je možné preniesť všetky tri atómy brómu.
Mechanizmus (ukázaný pre primárny alkohol) zahŕňa počiatočnú aktiváciu kyslíkového atómu v molekule alkoholu elektrofilným fosforom (čím vzniká dobrá odstupujúca skupina) a substitúciu SN2 na atóme uhlíka.
 
Vzhľadom na substitučné kroky SN2 táto reakcia všeobecne dobre funguje pre primárne a sekundárne alkoholy, ale zlyháva pri terciárnych alkoholov. Ak je reakčné chirálne uhlíkové centrum, reakcia väčšinou invertuje konfiguráciu na alfa uhlíku alkoholu, ako je to pri reakciách SN2 obvyklé.
Podobnou reakciou bromidu fosforitého konvertuje aj karboxylové kyseliny na acylbromidy:
Bromid fosforitý je pomerne silným redukčným činidlom, oxidácia plynným kyslíkom je omnoho búrlivejšia ako u chloride fosforitom. Reakcia prebieha explozívne za vzniku oxidu fosforečného a brómu.
Použitie.
Hlavné použitie bromidu fosforitého je na konverziu primárnych a sekundárnych alkoholov na alkylbromidy, ako je popísané vyššie. Bromid fosforitý obvykle poskytuje vyššiu výťažnosť než kyselina bromovodíková a možno sa vyhnúť problémom s prešmykom karbokatiónu. Napríklad aj neopentylbromid možno získať z alkoholu s výťažnosťou 60%.
Ďalšou oblasťou použitia bromidu fosforitého je katalýza α-bromidácie karboxylových kyselín. Hoci sa acylbromidy vyrábajú v porovnaní s acylchloridmi v oveľa menšej miere, používajú sa ako medziprodukty v Hell-Volhard-Zelinského halogenizácii. Najskôr bromid fosforitý reaguje s karboxylovou kyselinou za vzniku acylbromidu, ktorý je pri bromácii reaktívnejší. Celý proces vyzerá takto:
 
Bromid fosforitý sa využíva tiež pri výrobe liečiv, napríklad alprazolamu, metohexitalu alebo fenoprofénu. Je tiež silným spomaľovačom horenia.
Bezpečnosť.
Bromid fosforitý uvoľňuje žieravý bromovodík, je toxický a búrlivo reaguje s vodou a alkoholmi.
V reakciách, kde ako vedľajší produkt vzniká kyselina fosforitá, treba dať pri destilácii pozor na to, že sa táto zlúčenina môže pri teplotách nad cca 160 °C rozkladať za vzniku fosfánu, ktorý môže pri kontakte so vzduchom explodovať.
Majstrovstvá sveta v halovom pozemnom hokeji

Majstrovstvá sveta v halovom pozemnom hokeji je najvyššie medzinárodné podujatie národných družstiev v halovom pozemnom hokeji, ktoré organizuje Medzinárodná federácia pozemného hokeja (FIH). Prvé majstrovstvá sa uskutočnili pomerne neskorov roku 2003, v Nemecku, v mužskej a ženskej kategórii súčasne. Prebiehajú so 4-ročnou periodicitou a vždy za spoločnej účasti mužských a ženských družstiev. Najviac víťazstiev zaznamenali v mužskej i ženskej kategórie družstvá Nemecka.
Slobodná Európa (skupina)

Slobodná Európa je slovenská punk-rocková skupina založená koncom roku 1989.
História.
Skupinu založili v roku 1989 traja bývalí členovia Zóny A, Braňo Alex (basová gitara), Peter „Ozi“ Hurtig (bicie) a Svetozár „Sveťo“ Korbeľ (gitara, zo Zóny A odišiel o niečo skôr) a spevák Miloslav „Whisky“ Láber. Debutový album "Pakáreň" vydali v roku 1991 s vydavateľstvom Opus. Následne zo skupiny Ozi odišiel a na jeho miesto nastúpil bubeník skupiny Tublatanka Juraj „Ďuro“ Černý. Ale onedlho sa začal o post deliť s Romanom „Čunďom“ Čunderlíkom.
Druhý album "Unavení a zničení" vyšiel v roku 1994. Členovia skupiny začínali postupne prepadať drogám. To viedlo k tomu, že Slobodná Európa vyhlásila v roku 1995 dlhú pauzu na neurčito. Počas nej sa členovia skupiny venovali iným aktivitám. Bubeníci mali „civilnú“ prácu, Sveťo sa uchýlil k náboženstvu a Whisky točil videoklipy pre iné kapely. Aktívne sa hudbe venoval Whisky, ktorý hral sólo koncerty s muzikantmi z OBD, či Extipu, vydal sólový album "Whisky" a neskôr album "Overground", kde spolupracoval s Dorotou Nvotovou, Joeom Karafiátom (The Plastic People of the Universe, Garage), Martou Minárikom (Lucie, JAR, Hrana), či Špakom (Kosa z nosa). Sólový album vydal taktiež Braňo Alex ("This is punk rock from Transylvania)".
Návrat skupiny nastal v roku 2002, tentoraz už len s Ďurom Černým ako bubeníkom. Slobodná Európa hrala pri príležitosti svadby speváka Whiskyho s Dorotou Nvotovou. Tá sa na čas (do decembra 2003) stala aj koncertnou členkou (hrala na klávesy a saxofón). V júli 2002 Ďura vystriedal Tomáš „Tuleň“ Vojtek. Ten si zahral na treťom albume "Trojka". Krátko na to začal so skupinou hrať ako koncertný gitarista Braňo „Temo“ Černák. V roku 2006 vyšiel výberový album "Bestofka" a zároveň skupinu opustil Tuleň. Oficiálnymi členmi zostali Whisky, Braňo a Sveťo, za bicími vystupoval na koncertoch Ďuro Vitéz. Toho neskôr nahradil Ďuro Černý, ktorý sa vrátil do skupiny.
Martin „Žumo“ Zimanyi zo skupín O.B.D. a Happy Melon vystriedal v roku 2012 Braňa Alexa. V apríli 2014 vyšiel štvrtý album "Štvorka". Na jar roku 2015 vystriedal Braňa Černáka na poste gitaristu Vlado „Jerzi“ Jurča (predtým Extip, Zóna A). V tom istom roku z dôvodu pretrvávajúcich zdravotných problémov Ďura Černého zvykli zaskakovať bývalý člen skupiny Tuleň, Dodo Praženec (Ine Kafe) alebo Cibi z Davovej psychózy (predtým Testimony). Vo februári 2016 zomrel Ďuro Černý a na jeho post sa vrátil Tuleň. V roku 2018 zo skupiny odišiel Žumo, ktorého vystriedal Ladislav „Laco“ Lučenič. 
V lete 2020 sa stal basgitaristom Rasťo Gore (bývalý člen Davovej Psychózy) a Laco prešiel na gitaru. Na dlhotrvajúce zdravotné problémy zomrel 6. 5. 2021 Braňo Alex. V lete 2023 vymenil Laca Lučeniča na poste gitaristu dlhoročný súputnik a kamarát Peter Bálik (predtým Živé kvety).
Equitable Life Building

Equitable Life Building bola výšková budova v New Yorku. Bola postavená v roku 1870 na 120 Broadway a mala sedem poschodí. Equitable Life Building bola prvá kancelárska budova s výťahmi. 9. januára 1912 ju zničil požiar.
Na jej mieste bol v roku 1915 postavený mrakodrap Equitable Building.
Home Insurance Building

Home Insurance Building bola výšková budova v Chicagu. Na jej mieste bol postavený mrakodrap LaSalle National Bank Building.
Mrakodrap je výbornou ukážkou chicagskej školy.
Ortodoxný spánok

Ortodoxný spánok (iné názvy: NREM, spánok NREM, NREM-spánok, spánok non-REM, non-REM-spánok, synchronizovaný spánok, telencefalický spánok, (?)tichý spánok, NREM je skratka z angl. "non-rapid eye movement"; posledné fázy NREM sa volajú pomalovlnný spánok alebo hlboký spánok) je pokojová fáza spánku, počas ktorej sa nesnívajú sny na rozdiel od fázy REM spánku, počas ktorej sa sny snívajú.
Väčšinu času zaberá pokojová fáza spánku (NREM), v priebehu ktorej sa človek môže bez ťažkostí prebudiť a základné funkcie ako dychová a srdcová frekvencia nie sú veľmi utlmené. Každých zhruba 90 minút sa táto fáza mení na fázu REM (čiže paradoxnú), v ktorej sa snívajú sny.
Spánkové fázy.
Vedci zistili, že fázy spánku sú veľmi organizované. NREM fáza má štyri časti, ktoré majú svoje stále poradie. V priebehu NREM 1 spí človek ľahko a dá sa bez ťažkostí prebudiť. Potom sa spánok postupne prehlbuje. Najťažšie je spáča prebudiť počas najhlbšieho štádia 4. V priebehu noci sa spánková fáza NREM strieda s kratším obdobím REM fázy. Sny sa snívajú takmer výhradne vo fáze REM.
Manhattan Life Insurance Building

Manhattan Life Insurance Building bola jednou z najstarších výškových budov v New Yorku. Budova mala osemnásť poschodí.
Budova dokončená v roku 1894 vystriedala New York World Building v pozícii najvyššej budovy v meste. S výškou bola prvou výškovou budovou, ktorá prekonala hranicu . Titul najvyššej budovy v meste si udržala do roku 1899, keď ju prekonal Park Row Building.
V roku 1963 bola budova Manhattan Life Insurance Building zbúraná, na jej mieste bol dostavaný (rozšírený) mrakodrap "Irving Trust Company Building", dnes známy ako 1 Wall Street.
Shantungosaurus

Shantungosaurus je vyhynutý rod bylinožravého dinosaura z čeľade Hadrosauridae. Žil v období vrchnej kriedy na území dnešnej Číny (provincia Šan-tung). Známy je z pozostatkov piatich jedincov a bol blízkym príbuzným so severoamerickým rodom Edmontosaurus. Jeho jediným druhom je Shantungosaurus giganteus.
Opis.
Shantungosaurus patril medzi najväčšie hadrosaury a tým aj vtákopanvové dinosaury vôbec. Najväčšia vystavená kostra tohto dinosaura (v Pekingu) je až 14 metrov dlhá s lebkou dlhou necelé 2 metre. Jeho hmotnosť sa odhaduje až na 16 ton. Vyznačuje sa nezvyčajne dlhým chvostom, ktorý tvoril viac ako polovicu celkovej dĺžky tela a mohol slúžiť na udržovanie rovnováhy pri behu. Podobne ako iné hadrosaury, aj tento mal zobák bezzubý, naproti tomu mal v čeľustiach nespočetné rady zubov posadené tesne vedľa seba.
Divák

Divák je osoba, ktorá sa pozerá a pri tom sa pozorovaného diania obvykle nezúčastňuje. Divák sleduje vopred pripravené alebo očakávané predstavenie, napr.: divadlo, kino, koncert, cirkus, televíziu... Ak osoba sleduje nejaké spontánne či prírodné dianie nazývame ho pozorovateľ.
Moderné divadlo ako aj moderné technológie môžu diváka vťahovať do deja, či ho ovplyvňovať.
AVG

AVG je rodina bezpečnostných aplikácií (AVG AntiVirus a Internet Security), vyvíjaná predovšetkým pre operačný systém Microsoft Windows. K dispozícií sú aj verzie pre ďalšie operačné systémy, napríklad Google Android. Za vývojom bezpečnostného softvéru AVG stojí spoločnosť AVG Technologies, ktorá vznikla pod pôvodným menom Grisoft v roku 1991 v bývalom Česko-Slovensku.
AVG existuje vo verzii AVG Anti-virus, AVG Anti-Virus Free Edition a AVG Internet Security pre použitie v domácnostiach. Prístupné sú tiež produkty pre komerčné nasadenie: AVG Internet Security Business Edition, AVG Anti-Virus Business Edition, AVG Email Server Edition, AVG File Server Edition, AVG Linux Server Edition, AVG Rescue CD a AVG Remote Administration.
Longview (Texas)

Longview je americké mesto v Gregg County a Harrison County vo východnom Texase. Väčšina územia mesta leží v okrese Gregg County, Longview je sídlom tohto okresu, a len malá časť spadá pod Harrison County. 
Longview je najdôležitejším mestom aglomerácie Longview Metropolitan Statistical Area, ktorá je súčasťou väčšej aglomerácie zahŕňajúcej okresy Gregg, Upshur, a Rusk s počtom obyvateľstva viac ako 270 000. Longview spolu s mestom Tyler sú hlavnými uzlami aglomerácie. 
Letisko mesta je známe medzi pilotmi z dôvodu svojej dlhej, trojkilometrovej pristávacej dráhy, ktorá je využívaná ako záložná pristávacia dráha pre americké vesmírne lode.
Diaľnica Interstate 20 spája Longview s Dallasom, ktorý je vzdialený 201 km a s 97 km vzdialeným Shreveportom v Louisiane.
Hospodárstvo.
Ekonomika v Longview je založená na zdravotníctve. Napriek celoštátnemu poklesu obchodu s nehnuteľnosťami, Longview zaznamenal nárast cien. Významnými sektormi ekonomiky sú ťažba ropy, East Texas Oil Field, služby, firmy, zaoberajúce a informačnými technológiami, ako napríklad Exponential Networks, a výrobné odvetvia. V roku 2007 na severe mesta pribudli siete nadnárodných spoločností, ako napríklad Kohl's, dva Starbucky, nový Target, tretie Wal-Mart centrum a viacero hotelov, čím sa mesto stalo regionálnym uzlom retailového obchodu. 
Externé odkazy.
Oficiálna stránka
Majstrovstvá sveta v bejzbale

 
Majstrovstvá sveta v bejzbale je najvyššie medzinárodné podujatie národných družstiev v bejzbale, ktoré riadi bejzbalová divízia Svetová bejzbalová a softbalová konfederácia (WVSC). Do roku 2014 ho organizovala Medzinárodná bejzbalová federácia (IBAF). Jeho história siaha do roku 1938, kedy sa v Spojenom kráľovstve konali prvé majstrovstvá sveta mužov; ženy mali svoju premiéru až v roku 2004 v Kanade. Od roku 2001 prebiehajú s 2-ročnou periodicitou. 
Posledný turnaj mužov sa uskutočnil v roku 2011 v Paname a v roku 2015 ho nahradilo iné podujatieWBSC Premier 12. Podujatie v ženskej kategórii pokračuje naďalej.
Lubbock

Lubbock je americké mesto v Lubbock County v severnom Texase. Je sídlom Texas Tech University a Lubbock Christian University. Mesto vzniklo v roku 1890 a bolo pomenované po Thomasovi Saltusovi Lubbockovi, rangerovi, bratovi Francisa R. Lubbocka, guvernéra Texasu počas Občianskej vojny.
Charakteristika mesta.
V meste a jeho blízkosti prebiehajú dve významné diaľnice: Interstate 27, ktorá spája mesto s mestom Amarillo, a Interstate 40. Odlety z mesta sú prevádzkované z letiska Lubbock Preston Smith International Airport.
V meste sa nachádza "The National Ranching Heritage Center", múzeum rančerskej histórie.
Každoročne sa tu koná "National Cowboy Symposium and Celebration", udalosť, oslavujúca postavu typického kovboja Divokého Západu.
Mestské naj.
Priľahlé územie je rozlohou najväčšia oblasť pestovania bavlny na svete, je zavlažovaná vodou z rieky Ogallala Aquifer. Podľa ankety CNNMoney.com je mesto považované za dvanáste najlepšie mesto v Spojených štátoch pre začatie podnikania. Mestská stredná škola Lubbock High School bola počas troch po sebe idúcich rokov uznávaná za jednu z najlepších stredných škôl v Spojených Štátoch. Podľa štúdie organizácie Bay Area Center for Voting Research, je Lubbock druhým najkonzervatívnejším mestom v Spojených štátoch medzi mestami s počtom obyvateľov nad 100 000.
Slávni rodáci.
V meste sa narodila rockandrollová legenda Buddy Holly, po ktorom je pomenované kultúrne centrum. Je miestom narodenia ďalších spevákov country, napríklad Delbert McClinton, Jimmie Dale Gilmore, Butch Hancock a Joe Ely (The Flatlanders), Todd Mankin, Mac Davis, Terry Allen a Lloyd Maines.
Externé odkazy.
Oficiálna stránka
Lufkin

Lufkin je americké mesto v Angelina County vo východnom Texase. Je sídlom Angelina County.
V meste sa nachádzajú úrady všetkých štyroch texaských chránených lesných oblastí United States National Forests (Angelina, Davy Crockett, Sabine a Sam Houston) a dva úrady pre chránené prérijné oblasti United States National Grasslands (Caddo a Lyndon B. Johnson).
Lufkin je sídlom firmy Lufkin Industries, výrobcu zariadení na ťažbu ropy a zariadení na prenos elektrickej energie. Je tiež hlavným dodávateľom kreozotových výrobkov. Lufkin je tiež sídlom Atkinson Candy Company a Brookshire Brothers, siete obchodov s pečivom v Texase a Louisiane. V roku 2009 tu bola vybudovaná prvá elektráreň v Texase na spracovanie biomasy.
Plánované je napojenie mesta na diaľnicu Interstate 69. Odlety z mesta zabezpečuje "Angelina County Airport".
Externé odkazy.
Oficiálna stránka mesta Lufkin
McAllen

McAllen je americké mesto v Hidalgo County v južnom Texase. Južná hranica mesta je približne osem kilometrov od hranice s Mexikom. Sčítanie ľudu v roku 2010 zaznamenalo počet obyvateľov 129 877 v samotnom meste, v aglomerácii McAllen–Edinburg–Mission 774 769 a vo veľkej aglomerácii Reynosa-McAllen takmer 1,7 milióna obyvateľov. 
Hospodárstvo.
Po ratifikácii Severoamerickej dohody o voľnom obchode, sa ekonomická aktivita v meste sústredila na poľnohospodárstvo a ropný priemysel. Obchodná a retailová zóna je sústredená na juhozápade mesta. Významne profituje z nákupov mexickej strednej a vyššej strednej triedy. Letisko McAllen-Miller International Airport ponúka denné odlety do Dallasu, diaľničné prepojenie je prostredníctvom US Highway 83. Mesto má cestné prepojenie s Mexikom do Monterrey, Cd. Victoria a Tampico.
Externé odkazy.
Oficiálna stránka mesta McAllen
Martin Semerád

Martin Semerád (* 24. máj 1990) je český rely pretekár. V súčasnosti preteká v Production World Rally Championship a jazdí od sezóny 2009. Semerád bol tiež jedným z Pirelli Star Drivers v roku 2009. Vyhral PWRC na Rely Švédska 2011 a v súčasnosti je najmladším víťazom v PWRC rely.
Linhares

Linhares je mesto a obec (município) vo východnej Brazílii v štáte Espírito Santo. Vzniklo v roku 1800, v roku 1832 bolo povýšené na obec (município).
Mesto je pozoruhodné tým, že je najväčším producentom papáje v štáte Espírito Santo. Štát je najväčším producentom papáje v Brazílii a Brazília ako štát zase najväčším pestovateľom a spracovateľom na svete. Okrem toho, Linhares vyniká nábytkárskym priemyslom, výrobou liehu, kakaa, odevov a ťažbou ropy a zemného plynu. V poslednej dobe mesto získalo veľké investície do infraštruktúry, najmä z prostriedkov z ťažby ropy a zemného plynu.
Rýchly rast mesta.
Od deväťdesiatych rokoch Linhares rástla nad priemerom štátu a krajiny, a to ako ekonomicky tak v objeme populácie. Podľa posledných údajov z IBGE (brazílsky inštitút geografie a štatistiky), Linhares je 2. najľudnatejšie mesto v štáte Espírito Santo, s 141 254 obyvateľmi. Do roku 2020 sa počet obyvateľov má zvýšiť na viac ako 200 000. Vzhľadom k rýchlemu rastu a rozvoju výstavba niekoľkých hotelov a administratívnych budov postupne zmenila panorámu mesta.
Mesto je známe množstvom jazier, ako aj plážami, ktoré sú napriek ťažšej dostupnosti (45 km od mesta) často navštevované.
Don’t Stop the Party

„Don't Stop the Party“ je skladba americkej hip-hopovej skupiny The Black Eyed Peas. Skladbu napísali will.i.am, Allan Pineda, Jaime Gomez a Stacy Ferguson spoločne so Joshua Alvarezom, and LeRoyom a produkovali ju will.i.am. a DJ Ammo pre šiesty štúdiový album "The Beginning". Skladba bola opísaná ako "horúca klubová tlačenica, ktorá obsahuje will.i.amové rapovanie v silne karibskom nárečí".
Ozona

Ozona je americké mesto v Crockett County v západnom Texase. 
Ozona je nazývaná aj "Biggest Little Town in the World" (najmenšie malé mesto sveta). Nachádza sa pri diaľnici Interstate 10 približne 150 km od San Angelo. Crockett County je jeden z najväčších producentov vlny a mohéru v Spojených štátoch. Časť okolia mesta je poľovníckym revírom.
Okres bol založený v roku 1891. Pomník Davida Crocketta, hrdinu bitky pri Alame, stojí v mestskom parku. Meno tejto osobnosti nesie názov okresu. V roku 1897 bolo mesto premenované na Ozona z dôvodu vysokej kvality ovzdušia.
Externé odkazy.
Oficiálna stránka mesta Ozona
Pakáreň

Pakáreň je debutový album slovenskej punk rockovej skupiny Slobodná Európa.
Nanking

Nanking je mesto v Číne a hlavné mesto provincie Ťiang-su. Má významné miesto v čínskych dejinách a kultúre. Jeho názov (南京) znamená „južné hlavné mesto“.
Nachádza sa na dolnom toku rieky Jang-c’-ťiang v ekonomickej zóne okolia delty. Mesto patrí medzi štyri starobylé čínske mestá, a viackrát slúžil ako čínske hlavné mesto napr. v 1368 – 1420, 1928 – 1937 alebo počas občianskej vojny v rokoch 1945 – 1949. Podľa administratívneho členenia Číny je Nanking jedno z 15 sub-provinčných miest v štáte a od provincie má trocha menšiu právnu a ekonomickú subjektivitu. S počtom obyvateľov osem miliónov (2010) je po Šanghaji druhé najväčšie mesto vo východnej Číne.
Mesto má rozvinutý turizmus a v meste sa nachádza viacero parkov, prírodných jazier, malých vrchov a historických budov. V roku 2014 hostilo Letné olympijské hry mládeže.
Nanking má medzinárodné letisko Nanjing Lukou a od septembra 2005 má mesto aj metro. Prístav v Nankingu je najväčší vnútrozemský prístav v Číne.
Paris (Texas)

Paris je americké mesto v Lamar County v severovýchodnom Texase. Je to sídlo okresu Lamar County a je zároveň hospodárskym centrom regiónu. V minulosti bol Paris centrom obchodu s bavlnou a hoci sa bavlna v okolí pestuje naďalej, nie je už tou ekonomickou silou ako kedysi.
Zdravotnícke služby sú najväčším zamestnávateľom v meste s nemocničným centrom "Paris Regional Medical Center". Mimo zdravotníctva sú najväčšími zamestnávateľmi Kimberly-Clark a Campbell's Soup.
Podľa Texas Transportation Commission (Texaská dopravná komisia) je Paris druhé najväčšie mesto v Texase bez napojenia na celoštátnu sieť diaľnic Interstate. Mesto má ale štvorprúdové prepojenie prostredníctvom diaľnice US 271.
Zo známych osobností, okrem iných, v meste pôsobil hudobník Vanilla Ice.
zaujímavosti.
Miestni majú radi humorný slogan "Druhý najväčší Paríž na svete." V súlade s tradíciou amerických miest s názvom "Paris", bola v roku 1993 postavená 20 metrová replika Eiffelovej veže. V roku 1998, pravdepodobne ako odpoveď na postavenie 21 metrovej repliky v Paris, Tennessee, mesto na vrchol veže umiestnilo obrovský kovbojský klobúk. Prvá kópia Eiffelovej veže bola z dreva, bola ale zničená tornádom.
Film Paris, Texas bol pomenovaný podľa mesta, ale nebol tu nakrútený.
Externé odkazy.
Oficiálna stránka
Odessa (Texas)

Odessa je americké mesto v Ector County v západnom Texase. Bolo založené v roku 1881. Je najdôležitejším mestom a sídlom aglomerácie Odessa, Texas Metropolitan Statistical Area, ktorá zahŕňa celú Ector County. Táto aglomerácia je súčasťou väčšej aglomerácie Midland–Odessa, Texas Combined Statistical Area, ktorá má približne 270 000 obyvateľov.
V meste sa nachádzajú tri univerzity, University of Texas of the Permian Basin, Texas Tech University Health Sciences Center, a Odessa College. Mesto má aj vlastný symfonický orchester.
Hoci ekonomika je stále založená na ťažbe ropy, boli podniknuté kroky smerom k diverzifikácii zdrojov. V meste je nový priemyselný park, kde pôsobia spoločnosti ako Family Dollar Corporation a Telvista. Coca Cola postavila nové distribučné centrum v roku 2007. Bolo postavených a stavia sa viacero hotelov. V novembri 2007 bol podpísaný kontrakt s firmou, ktorá tu bude vyrábať súčiastky pre helikoptéry.
Externé odkazy.
Oficiálna stránka
Verona (skupina)

Verona je česká dance skupina, ktorá vznikla v roku 2001. Jej členmi sú hudobník a skladateľ Petr Fider a speváčka Veronika Stýblová, ktorá v roku 2018 nahradila Markétu Jakšlovú. Debutový album skupiny mal názov "Náhodou" a dodnes vydala 5 štúdiových albumov.
San Angelo

San Angelo je americké mesto v Tom Green County v strednom Texase. Je sídlom Tom Green County.
Mesto má viaceré prezývky, napríklad Angelo, The River City, The Concho City, The Pearl of the Conchos, a Oasis of West Texas. 
Dejiny.
Bolo založené pôvodne ako pevnosť v roku 1867, rozvoj sa zrýchlil po privedení železnice. V roku 1928 bola založená San Angelo College, v súčasnosti tu sídlia aj Texas Tech University a Angelo State University. Mesto významne rástlo počas ropného boomu v 20. storočí.
V meste sa nachádza 32 parkov. Najzaujímavejší z nich sa ťahá v dĺžke 16 km po pobreží rieky Concho. Má okolo 300 druhov ľalií, čo je pravdepodobne najviac na svete.
Forbes pravidelne označuje mesto ako jedno z "najlepších miest pre podnikanie a kariéru". V roku 2009 CNN Money označila San Angelo ako jedno z najlepších miest pre začatie podnikania. V roku 2010 časopis Kiplinger's Personal Finance označil San Angelo za jedno z "najlepších miest budúceho desaťročia".
V meste majú silné zastúpenie mnohé významné firmy, z telekomunikácií to je Sitel s call centrom, Verizon a Blue Cross. Každá z týchto firiem zamestnáva viac ako 1 000 osôb z regiónu.
Výrobné odvetvia zahŕňajú firmy ako Johnson &amp; Johnson, Conner Steel a Hirschfield Steel a portugalskú firmu Martifer. Poľnohospodárstvo ostáva tiež silným odvetvím. Aukcie zvierat v meste sú najväčšie aukcie pre ovce v celej krajine a pre ostatný dobytok patria medzi päť najväčších. V meste sú dva výskumné ústavy poľnohospodárstva, The Angelo State University Management Instruction and Research Center a Texas A&amp;M Texas AgriLife Research and Extension Center.
Významnou je letecká základňa Goodfellow Air Force Base.
Externé odkazy.
Oficiálna stránka
Európska basketbalová federácia

Európska basketbalová federácia (skr. FIBA Europe - Federation International Basketball Associations Europe) je európska športová konfederácia, ktorá združuje basketbalové zväzy európskych štátov. Vznikla v roku 1950 a sídli v Mníchove, v Nemecku. Momentálne (2012) združuje 51 národných basketbalových zväzov a na jej čele stojí Islanďan Ólafur Rafnsson. FIBA Europe je členom Medzinárodnej basketbalovej federácie (FIBA). 
Podujatia.
Kluby.
Zaniknuté
Helele

„Helele“ je skladba juhoafrickej speváčky Velile Mchunu a dánskej perkusnej dvojice Safri Duo. Skladba bola vydaná dňa 7. mája 2010 ako hlavný singel z nadchádzajúceho albumu "Greatest Hits" dvojice Safri Duo. Skladba je oficiálnou trailerovou skladbou pre Majstrovstvá sveta vo futbale 2010 vysielanou na nemeckej stanici RTL, švajčiarskych staniciach Schweizer Fernsehen a Télévision Suisse Romande v júni a júli 2010.
Slovenské národné basketbalové družstvo mužov

Slovenské národné basketbalové družstvo mužov je národné družstvo mužov, ktoré reprezentuje Slovensko v medzinárodných basketbalových podujatiach a priateľských zápasoch. Funguje pod záštitou Slovenskej basketbalovej asociácie (SBA). Bolo sformované v roku 1993 po rozdelení Česko-Slovenska ako jeden z dvoch nástupcov česko-slovenského družstva mužov. V septembri 2023 na nachádzalo vo svetovom rebríčku FIBA na 60. mieste.
Súpiska družstva.
Súpiska mužov na kvalifikáciu na Majstrovstvá Európy v basketbale mužov v roku 2025, aktuálna k 22. februáru 2024. Nižšie sa nachádzajú ďalší hráči, ktorí boli povolaní aspoň na jeden reprezentačný zápas od februára 2023.
Bývalé reprezentačné zostavy.
Kvalifikácia na ME 2015.
Zostava družstva v kvalifikácii na ME 2015:
New York World Building

New York World Building bola výšková budova v New Yorku. Bola postavená v roku 1890 na 99 Park Row a mala 20 poschodí. Budova bola centrálou novín New York World. Architektom budovy bol George B. Post.
Pre výstavbu cestnej infraštruktúry k Brooklynskému mostu bola budova v roku 1955 zbúraná.
Park Row Building

Park Row Building je výšková budova v New Yorku. Bola dokončená v roku 1899 na 15 Park Row a má 30 poschodí.
Budova má podobný dizajn ako niektoré iné svetové stavby, napr. Kláštor São Vicente de Fora.
Milwaukee City Hall

Radnica v Milwaukee je výšková budova v Milwaukee. Bola postavená v roku 1895 na 200 E. Wells St a má 15 poschodí. V súčasnosti je pamiatkovo chránená.
Budova je 8. najvyššia v Milwaukee. V rokoch 1895 až 1901 bola najvyššou stavbou USA inde než v New Yorku, 1895 až 1973 najvyššou budovou vo Wisconsine a v rokoch 1973 až 1985 bola 2. najvyššou bodovou Milwaukee.
Paul Johnson (hudobník)

Paul Johnson (* 11. január 1971, Chicago, Illinois, USA – † 4. august 2021, Evergreen Park) bol americký house DJ a hudobný producent. Je najviac známy svojou skladbou „Get Get Down“, ktorá sa stala medzinárodným house hitom a dostala sa do Top 5 v rebríčku UK Singles Chart. Skladba dosiahla 1. miesto v rebríčku Hot Dance Club Play v decembri 1999 a ostala na 1. mieste 18 týždňov.
Paul Johnson nemohol chodiť a DJa robil na invalidnom vozíku. Ochrnutý zostal po streľbe 12. mája 1987, keď mu guľka zasiahla chrbticu.
South Padre Island

South Padre Island je americké mesto v Cameron County v južnom Texase. Je súčasťou aglomerácie Brownsville–Harlingen Metropolitan Statistical Area. Podľa sčítania z roku 2010 malo 2 816 obyvateľov. Nachádza sa na rovnomennom ostrove South Padre Island, bariérovom ostrove pozdĺž Texaského zálivu. Ostrov je spojený diaľnicou s mestom Port Isabel. V posledných rokoch mesto zažilo viacero hurikánov. South Padre Island je nazvaný po José Nicolásovi Ballí (Padre Ballí), katolíckom duchovnom a jedným z obyvateľov mesta.
Letiská "Brownsville/South Padre Island International Airport" v Brownsville a "Valley International Airport" v Harlingene slúžia obyvateľom a návštevníkom mesta.
Zaujímavosti.
South Padre je miestom viacerých vodných športov a aktivít, najpopulárnejšími sú kiteboarding a pozorovanie delfínich atrakcií. Ďalšími obľúbenými sú jazda na koni po plážach mesta a ekologické túry. Veľmi populárne je aj rybárstvo. Každoročne sa tu koná "Texas International Fishing Tournament" a ďalšie súťaže v lovení rýb, napríklad Ladies Kingfish Tournament, Hooters Tournament a Redfish Rodeo.
Ostrov je tiež obľúbenou destináciou študentov stredných a vysokých škôl. "South Padre International Music Festival" je každoročná udalosť, ktorá sa koná prvý novembrový víkend. V roku 2007 ho navštívilo približne 10 000 návštevníkov. Šesťdesiatštyri skupín na štrnástich pódiách tu hrá rôzne štýly, country, reggae, rock, indie jams, Latin rock, ska a jazz.
V januári 2011 bol ostrov miestom podujatia "National Basketball Association Developmental League Showcase" v South Padre Island Convention Center.
Externé odkazy.
Oficiálna stránka mesta South Padre Island
Temple (Texas)

Temple je americké mesto v Bell County v strednom Texase. Nachádza sa v tesnej blízkosti sídla okresu Belton. Je prezývaný "Wildflower Capital of Texas,". Mesto bolo založené v roku 1881 ako železničné mesto.
Temple je známy svojimi zdravotníckymi službami, najmä uznávanou klinikou Scott &amp; White Memorial Hospital. V meste sa nachádza najviac lekárov na obyvateľa v celých Spojených štátoch.
Temple je tiež sídlom viacerých regionálnych distribučných firiem a dvoch medzinárodných, Wilsonart International a McLane Company.
Externé odkazy.
Oficiálna stránka
Medzinárodná volejbalová federácia

Medzinárodná volejbalová federácia (fr. "Fédération Internationale de Volleyball", skr. FIVB) je medzinárodná športová organizácia združujúca 222 národných volejbalových zväzov na celom svete, sídliaca v Lausanne, vo Švajčiarsku. Na jej čele v súčasnosti stojí Brazílčan Dr. Ary Graca. FIVB je riadnym členom Medzinárodného olympijského výboru.
História.
FIVB bola založená v roku 1947 na kongrese v Paríži. Jeden z hlavných bodov kongresu bolo vytvorenie Majstrovstiev sveta, ktoré sa o dva roky v kategórii mužov aj uskutočnili. V roku 1964, keď počet členských krajín stúpol na 89, Medzinárodný olympijský výbor prijal volejbal do svojej "rodiny", a na olympiáde 1964 sa už súťažilo aj pod vysokými sieťami. V roku 1969 vznikli nové vrcholné podujatie, Svetový pohár, čo je jedno z kvalifikačných podujatí FIVB na olympijské hry. V roku 1984 sa presunulo vedenie FIVB z Paríža do Lausanne. V roku 1990 vzniklo nové vrcholné podujatieSvetová liga mužov, a o tri roky neskôrWorld Grand prix žien. Ďalším úspechom FIVB je nasadenie plážového volejbalu na Olympiáde 1996. Svetová liga s World Grand Prix žien skončili a vznikla nová vrcholná súťažLiga národov.
Rebríček FIVB.
FIVB zostavuje rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky mužov a žien podľa výsledkov na Majstrovstvách sveta či Európy (vrátane kvalifikácií), Svetovom pohári či Ligy národov. 
222 členských federácií (v roku 2020) je rozčlenených do 5 kontinentálnych konfederácií:
Temple

Temple môže byť:
Austrálske Alpy

Austrálske Alpy ( "Australian Alps") sú najvyšším pohorím Austrálie. Najvyšší vrch Mount Kosciuszko je s výškou 2 228 metrov najvyššou horou Austrálie ako kontinentu. 
Pohorie sa nachádza v juhovýchodnej časti krajiny, leží na území Teritória austrálskeho hlavného mesta (ACT) a v juhovýchodnej časti Nového Južného Walesu aj východnej časti Viktórie. Austrálske Alpy sú jediné austrálske pohorie, ktorého vrcholové časti presahujú nadmorskú výšku a zároveň jediné miesto s celoročným výskytom snehu. 
Austrálske Alpy sú súčasťou Veľkých predelových vrchov, ktoré sa tiahnu v dĺžke viac ako 3 000 km od severného Queenslandu po centrálnu Viktóriu. Pohorie tvorí rozvodie riek, ktoré tak stekajú východným smerom do Tichého oceánu alebo západným smerom do povodia Murray či iných tokov vo vnútrozemí. Súčasťou Álp sú aj Snowy Mountains v Novom Južnom Walese.
Európska volejbalová konfederácia

Európska volejbalová konfederácia (', skr. CEV"') je európska športová konfederácia, ktorá združuje volejbalové zväzy európskych štátov a organizuje európske súťaže a podujatia vo volejbale, plážovom volejbale a snežnom volejbale. Vznikla v roku 1963 a sídli v Luxemburgu, v Luxembursku. Združuje 57 národných volejbalových zväzov a na jej čele od roku 2015 stojí Srb Aleksandar Boričić. CEV je jednou z piatich kontinentálnych konfederácií Medzinárodnej volejbalovej federácie (FIVB) a tiež členom "European Team Sports" (ETS), európskeho združenia organizáciíí v kolektívnych športov.
Zóny CEV.
Niektoré z federácií sú rozdelené geograficky do 4 volejbalových zón, tzv. zonálnych asociácií.
Členské federácie.
Najnovším, v poradí 56. členom CEV sa v roku 2016 stalo Kosovo.
The Island

„The Island“ je tretí singel austrálskej drum and bassovej skupiny Pendulum z ich albumu "Immersion". Bol vydaný dňa 19. septembra 2010. The Island je skladba rozdelená do dvoch častí, „Dawn“ a „Dusk“. Časť „Dawn“ je často hraná v rozhlasových staniciach. Singel obsahuje remixy od DJa Tiësta a drum and bassového DJa Lenzmana. Časť „Dusk“ obsahuje prvky piesne „I'm Really Hot“ od Missy Elliott.
Formáty a zoznamy skladieb.
Toto sú hlavné formáty a súvisiace zoznamy skladieb singlu „The Island“, ktorý napísali a produkovali Rob Swire a Gareth McGrillen.
Zostava.
Pendulum členovia:
Ďalšie príspevky:
Kakaové maslo

Kakaové maslo je kakaový tuk, svetložltej farby získaný lisovaním z fermentovaných, sušených, pražených a drvených kakaových semien a dužiny, z kakaových bôbov alebo ich zlomkov s týmito vlastnosťami:
kakaové maslo obsahuje:
R-27 (raketa vzduch-vzduch)

Vympel R-27 (s kódovým označením NATO AA-10 Alamo) je protilietadlová riadená strela stredného až dlhého dosahu vyvinutá Sovietskym zväzom.
Podľa verzie môže byť strela R-27 s infračerveným navádzaním na cieľ (R-27T), s poloaktívnym rádiolokačným navádzaním (R-27R) a aktívnym rádiolokačným navádzaním (R-27AE). Môže byť nesená stíhacími lietadlami MiG-29 a Su-27 a neskoršou verziou stíhacieho lietadla MiG-23, resp. MiG-23MLD. Vympel R-27 je vyrábaný Ruskom a Ukrajinou. Licenciu na jej výrobu odkúpila od Ukrajiny tiež Čína. Čínska verzia má rozdielny aktívny rádiolokátor prevzatý zo strely R-77, na ktorý má licenciu z Ruska.
Bojové nasadenie.
Irak.
Niektoré ruské zdroje uvádzajú, že počas vojny v Perskom zálive v rokoch 1990-1991 zostrelil iracký MiG-29 pomocou rakety R-27R americký bombardér B-52G s prezývkou "In Harm´s Way". Podľa USAF bol tento incident označený ako paľba vlastným letectvom. 
Afrika.
Počas vojny medzi Eritreou a Etiópiou v roku 1999 bojovali proti sebe lietadlá MiG-29 a Su-27, ktoré boli na oboch stranách pilotované najatými ruskými pilotmi. Je pravdepodobné, že na oboch stranách bolo vystrelených spolu 24 rakiet R-27, ale pri všetkých sa im zamerané lietadlá vyhli. Iba jedna raketa R-27 vystrelená z Etiópskeho Su-27 proti Eritrejskému MiGu-29 ho zasiahla v blízkosti stroja a poškodila ho, pričom poškodený stroj bol pravdepodobne zničený počas pristávania.
Pozri aj.
AIM-7 Sparrow